# Kamera o Tomeru na!

Kamera o Tomeru na! és una pel·lícula de comèdia zombi japonesa del 2017 escrita i dirigida per Shin'ichirō Ueda. Segueix un equip d'actors i cineastes que tenen l'encàrrec de rodar una pel·lícula de zombis per a televisió en directe i que ho han de fer en una sola presa.
Feta amb un pressupost baix de 3 milions iens (25.000 dòlars), va ser parcialment finançada a través de micromecenatge i amb un repartiment d'intèrprets poc coneguts, la pel·lícula es va estrenar al Japó en un teatre durant sis dies. Després del seu èxit internacional arran de la seva projecció al Festival de Cinema d'Udine, la pel·lícula va guanyar projecció mundial, inclosa una reestrena al Japó. Va recaptar 27.935.711 dòlars al Japó i a tot el món, fent història a la taquilla en guanyar més de mil vegades el seu pressupost. La pel·lícula també va rebre l'aclamació de la crítica, que va elogiar la seva originalitat, guió i humor.

## Argument

El repartiment i l'equip tècnic estant rodant una pel·lícula de zombis de baix pressupost en una planta de filtració d'aigua abandonada a Mito. El director Higurashi, desesperat per l'èxit cinematogràfic a causa dels deutes creixents i frustrat pel treball dels actors, disposa que es pinti un pentacle de sang per a reviure zombis d'acord amb el passat embruixat de la planta. El càmera es converteix en un zombi i mossega l'ajudant del director Kasahara, convertint-lo també en un zombi. L'actriu Chinatsu, l'actor Ko i la maquilladora Nao mantenen els zombis fora de la planta. Higurashi insisteix que segueixen filmant utilitzant els zombis. L'enginyer de so surt precipitadament de la planta i s'infecta. Higurashi torna a portar l'enginyer de so zombificat per a obtenir més imatges, llençant-lo als actors. Nao decapita l'enginyer de so zombi i s'esquitxa de sang.

## Producció

El cineasta Shin'ichirō Ueda va dirigir, editar i escriure el guió de Kamera o Tomeru na!. Ueda, cineasta independent, havia realitzat anteriorment diversos curtmetratges. Per a fer la seva pel·lícula, Ueda va treballar amb l'escola de teatre Enbu Seminar de Tòquio. Enbu Seminar no només va produir la pel·lícula, sinó que també va acollir els assajos. Segons l'actriu Yuzuki Akiyama, aquests van durar dos mesos. Abans havia treballat amb Ueda en el seu curtmetratge de 2011, Dreaming Noelist.
El rodatge de Kamera o Tomeru na! va tenir lloc durant vuit dies el juny de 2017. Akiyama va descriure el procés de rodatge com «molt divertit però també força esgotador», a causa de la pressió per a fer una presa llarga correcta. La llarga presa, en particular, una presa contínua de 37 minuts de durada de la pel·lícula de zombis, va costar sis intents. Després dels vuit dies de rodatge, Ueda va trigar quatre mesos a editar la pel·lícula.
Després de rebre crítiques positives fora del Japó, la pel·lícula es va estrenar a tres cinemes de Tòquio al juny amb descomptes per al públic amb disfresses de zombi.
Una nova versió en francès titulada Coupez !, dirigida per Michel Hazanavicius i protagonitzada per Romain Duris i Bérénice Bejo, va començar la seva producció l'abril de 2021 i es va projectar com a pel·lícula inaugural 75è Festival Internacional de Cinema de Canes.

## Referències

* 1 2 3 Kerr, Elizabeth. «'One Cut of the Dead': Film Review». The Hollywood Reporter, 20-03-2018. [Consulta: 22 octubre 2018].
* ↑ Kuipers, Richard. «Film Review: 'One Cut of the Dead'». Variety, 05-05-2018. [Consulta: 22 octubre 2018].
* ↑ Schilling, Mark. «Japan Debates the Ethics of Making Films on the Cheap» (en anglès). Variety, 31-05-2018. [Consulta: 5 juliol 2020].
* ↑ Schilling, Mark. «'One Cut of the Dead' Passes 2 Million Admissions Mark» (en anglès). Variety, 23-10-2018. [Consulta: 5 juliol 2020].
* 1 2 3 Hernon, Matthew. «'One Cut of the Dead' director Shinichiro Ueda brings teleworking to Japan's film industry» (en anglès americà). The Japan Times, 08-05-2020. [Consulta: 5 juliol 2020].
* ↑ Blair, Gavin J. «The $27,000 Zombie Film That Refuses to Die at the Japanese Box Office» (en anglès). The Hollywood Reporter, 21-08-2018. [Consulta: 5 juliol 2020].
* ↑ Frater, Patrick. «Japanese Sleeper Hit 'One Cut of the Dead' Heads for English Remake (EXCLUSIVE)» (en anglès). Variety, 20-03-2019. [Consulta: 5 juliol 2020].
* 1 2 Sahani, Alaka. «A Cut Above the Rest» (en anglès). The Indian Express, 16-01-2019. [Consulta: 5 juliol 2020].
* 1 2 3 Hernon, Matthew. «"One Cut of the Dead" Star Yuzuki Akiyama on the Movie's Surprise Mega-Success» (en anglès americà). Tokyo Weekender, 11-01-2019. [Consulta: 5 juliol 2020].
* ↑ Goodfellow, Melanie «Michel Hazanavicius' 'Final Cut' begins shoot in Paris, Bérénice Bejo joins cast (exclusive)». Screen Daily, 30-04-2021.
* ↑ «Coupez !, l'hommage de Michel Hazanavicius aux forçats des tournages» (en francès). , 17-05-2022..